title: Den Udenrigs- og Sikkerhedspolitiske Komités afgørelse (FUSP) 2017/682 af 29. marts 2017 om udnævnelse af den øverstbefalende for EU-styrken i Den Europæiske Unions militæroperation i Bosnien-Hercegovina og om ophævelse af afgørelse (FUSP) 2016/332 (BiH/25/2017)

text:
               11.4.2017

               DA

               Den Europæiske Unions Tidende

               L 98/20

         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2017/682
   af 29. marts 2017
   om udnævnelse af den øverstbefalende for EU-styrken i Den Europæiske Unions militæroperation i Bosnien-Hercegovina og om ophævelse af afgørelse (FUSP) 2016/332 (BiH/25/2017)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38,
   under henvisning til Rådets fælles aktion 2004/570/FUSP af 12. juli 2004 om Den Europæiske Unions militæroperation i Bosnien-Hercegovina (1), særlig artikel 6, stk. 1, og
   ud fra følgende betragtninger:

               (1)

               Rådet har i medfør af artikel 6, stk. 1, i fælles aktion 2004/570/FUSP bemyndiget Den Udenrigs- og Sikkerhedspolitiske Komité (PSC) til at træffe de relevante afgørelser om udnævnelse af den øverstbefalende for EU-styrken i Den Europæiske Unions militæroperation i Bosnien-Hercegovina (»den øverstbefalende for EU-styrken«).

               (2)

               Den 23. februar 2016 vedtog PSC afgørelse (FUSP) 2016/332 (2) om udnævnelse af generalmajor Friedrich SCHRÖTTER til øverstbefalende for EU-styrken.

               (3)

               EU's operationschef har indstillet brigadegeneral Anton WALDNER som den nye øverstbefalende for EU-styrken som efterfølger for generalmajor Friedrich SCHRÖTTER fra den 28. marts 2017.

               (4)

               EU's Militærkomité støtter denne indstilling.

               (5)

               Afgørelse (FUSP) 2016/332 bør derfor ophæves.

               (6)

               I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet.

               (7)

               Det Europæiske Råd i København vedtog den 12.-13. december 2002 en erklæring, hvori det hed, at »Berlin plus«-ordningerne og gennemførelsen heraf kun gjaldt for de af Unionens medlemsstater, der også enten var NATO-medlemmer eller partnere i »Partnerskab for Fred«, og som derfor havde indgået bilaterale sikkerhedsaftaler med NATO —

         VEDTAGET DENNE AFGØRELSE:
   Artikel 1
   Brigadegeneral Anton WALDNER udnævnes herved til øverstbefalende for EU-styrken i Den Europæiske Unions militæroperation i Bosnien-Hercegovina fra den 28. marts 2017.
   Artikel 2
   Afgørelse (FUSP) 2016/332 ophæves hermed.
   Artikel 3
   Denne afgørelse træder i kraft den 28. marts 2017.

      Udfærdiget i 29. marts 2017.

            På Den Udenrigs- og Sikkerhedspolitiske Komités vegne

         W. STEVENS

            Formand

      (1)  EUT L 252 af 28.7.2004, s. 10.

      (2)  Den Udenrigs- og Sikkerhedspolitiske komités afgørelse (FUSP) 2016/332 af 23. februar 2016 om udnævnelse af den øverstbefalende for EU-styrken i Den Europæiske Unions militæroperation i Bosnien-Hercegovina og om ophævelse af afgørelse BiH/22/2014 (BiH/23/2016) (EUT L 62 af 9.3.2016, s. 14).


title: EFTA-Tilsynsmyndighedens beslutning Nr. 22/04/KOL af 25. februar 2004 om anmeldelse af en ny støtteordning for direkte transport (Norge)

text:
               30.6.2005

               DA

               Den Europæiske Unions Tidende

               L 168/36

         EFTA-TILSYNSMYNDIGHEDENS BESLUTNING
    Nr. 22/04/KOL
   af 25. februar 2004
   om anmeldelse af en ny støtteordning for direkte transport (Norge)
   EFTA-TILSYNSMYNDIGHEDEN HAR —
   under henvisning til aftalen om Det Europæiske Økonomiske Samarbejdsområde (1), særlig artikel 61 til 63 og protokol 26,
   under henvisning til aftalen mellem EFTA-staterne om oprettelse af en Tilsynsmyndighed og en Domstol (2), særlig artikel 24 og protokol 3,
   under henvisning til Tilsynsmyndighedens retningslinjer for anvendelse og fortolkning af artikel 61 og 62 i EØS-aftalen (3),
   efter at have opfordret interesserede parter til at fremsætte deres bemærkninger i overensstemmelse med disse bestemmelser (4) og
   ud fra følgende betragtninger:
   I.   SAGSFREMSTILLING
   1.   Indledning
   Ved brev af 26. marts 2003 fra Norges mission ved Den Europæiske Union (dok. nr. 03-1846 A), der som bilag indeholdt et brev af 25. marts 2003 fra Nærings- og handelsdepartementet, et brev af 25. marts 2003 fra Finansdepartementet og et brev af 25. marts fra Kommunal- og regionaldepartementet, som alle blev modtaget og registreret af Tilsynsmyndigheden den 26. marts 2003, anmeldte de norske myndigheder en overgangsperiode for de regionalt differentierede socialsikringsbidrag og en ny ordning for direkte transportstøtte.
   Ved brev af 16. maj 2003 (dok. nr.: 03-2951 D) anerkendte Tilsynsmyndigheden modtagelsen af ovennævnte breve og anmodede om yderligere oplysninger.
   Ved brev af 10. juni 2003 fra Norges mission ved Den Europæiske Union (dok. nr.: 03-3707 A), der som bilag indeholdt et brev af 5. juni 2003 fra Finansdepartementet, som begge blev modtaget og registreret af Tilsynsmyndigheden den 11. juni 2003, fremsendte de norske myndigheder yderligere oplysninger.
   Ved brev af 19. juni 2003 fra Norges mission ved Den Europæiske Union (dok. nr.: 03-3976 A), der som bilag indeholdt et brev fra Nærings- og handelsdepartementet, som begge blev modtaget og registreret af Tilsynsmyndigheden den 20. juni 2003, forelagde de norske myndigheder en undersøgelse, der dokumenterede ekstra transportomkostninger (5).
   Ved brev af 16. juli 2003 (dok. nr.: 03-4598 D) underrettede Tilsynsmyndigheden de norske myndigheder om sin beslutning om at indlede den procedure, der er fastlagt i artikel 1, stk. 2, i del I i protokol 3 til aftalen om Tilsynsmyndigheden og Domstolen, over for statsstøtte i form af regionalt differentierede socialsikringsbidrag og direkte transportstøtte (i det følgende »beslutningen om at indlede en undersøgelse«).
   Beslutningen om at indlede en undersøgelse blev offentliggjort i Den Europæiske Unions Tidende
       (6). Tilsynsmyndigheden opfordrede interesserede parter til at fremsætte deres bemærkninger til de pågældende støtteordninger.
   Det officielle svar fra de norske myndigheder på beslutningen om at indlede en undersøgelse blev modtaget pr. fax fra Nærings- og handelsdepartementet, som er dateret 17. september 2003, og som indeholdt et brev af 17. september 2003 fra Finansdepartementet (dok. nr.: 03-6381 A) som bilag. Brevet fra Finansdepartementet af 17. september 2003 blev også fremsendt som bilag til brev af 18. september 2003 fra Norges mission, som blev modtaget og registreret af Tilsynsmyndigheden den 19. september 2003 (dok. nr.: 03-6451 A). Brevet fra Finansdepartementet indeholdt bl.a. en udvidet version af undersøgelsen af de ekstra transportomkostninger, der blev fremsendt til Tilsynsmyndigheden ved brev af 19. juni 2003.
   Tilsynsmyndigheden modtog bemærkninger fra ti interesserede parter til beslutningen om at indlede en undersøgelse.
   Ved brev af henholdsvis 16. oktober 2003 (dok. nr.: 03-7071 D) og 17. oktober 2003 (dok. nr.: 03-7135) fremsendte Tilsynsmyndigheden bemærkningerne fra tredjeparterne til de norske myndigheder.
   Ved fax af 21. oktober 2003 fremsendte Nærings- og handelsdepartementet et svar af 21. oktober 2003 fra Finansdepartementet (dok. nr.: 03-7243 A) på bemærkningerne fra tredjeparterne. Ved brev af 23. oktober 2003 fra Norges mission, som blev modtaget og registreret af Tilsynsmyndigheden den 24. oktober 2003 (dok. nr.: 03-7360 A), blev Finansdepartementets brev også fremsendt til Tilsynsmyndigheden.
   Ved brev af 22. oktober 2003 fra Norges mission ved Den Europæiske Union, der som bilag indeholdt et brev af 20. oktober 2003 fra Kommunal- og regionaldepartementet, som begge blev modtaget og registreret af Tilsynsmyndigheden den 24. oktober 2003 (dok. nr.: 03-7362 A) anmeldte de norske myndigheder en udvidelse af det geografiske område, der kan omfattes af den direkte transportstøtte, der blev anmeldt den 25. marts 2003.
   Ved brev af 19. december 2003 (dok. nr.: 03-8952 D) anmodede Tilsynsmyndigheden om yderligere oplysninger og en tydeliggørelse, især med hensyn til de kumuleringsregler, der indgik i den anmeldte ordning.
   Ved fax af 21. januar 2004 fremsendte Nærings- og handelsdepartementet et brev af samme dato fra Kommunal- og regionaldepartementet (aktionsnr.: 187224), der indeholdt yderligere oplysninger. Ved brev af 23. januar 2004 fra Norges mission ved Den Europæiske Union, som blev modtaget og registreret den 26. januar 2004 (aktionsnr.: 188041) blev samme brev fremsendt til Tilsynsmyndigheden.
   Ved fax af 9. februar 2004 fremsendte Nærings- og handelsdepartementet et brev af samme dato fra Kommunal- og regionaldepartementet (aktionsnr.: 189794). Ved brev af 11. februar 2004 fra Norges mission ved Den Europæiske Union, som blev modtaget og registreret den 12. februar 2004 (aktionsnr.: 191138) blev samme brev fremsendt til Tilsynsmyndigheden. Brevet af 9. februar fra Kommunal- og regionaldepartementet indeholdt en mindre ændring vedrørende administrationen af ordningen.
   Anmeldelsen af 25. marts 2003 og beslutningen om at indlede en undersøgelse (jf. ovenfor) vedrørte en treårig overgangsperiode, fra 2004 til 2007, for de regionalt differentierede socialsikringsbidrag samt indførelse af en ny ordning for direkte transportstøtte. Tilsynsmyndigheden besluttede den 12. november 2003 ved en positiv beslutning at afslutte undersøgelsen af den treårige overgangsperiode for de regionalt differentierede socialsikringsbidrag (beslutning nr. 218/03/KOL) (7).
   Følgelig behandler denne beslutning de to aspekter vedrørende ordningen for direkte transportstøtte. For det første anmeldelsen af 25. marts 2003 og den efterfølgende beslutning om at indlede en undersøgelse. For det andet den supplerende anmeldelse af 22. oktober 2003 vedrørende en geografisk udvidelse af ordningen.
   2.   Beskrivelse af den støtteordning, der blev anmeldt den 25. marts 2003
   2.1.   Formålet med ordningen
   De norske myndigheder påpeger, at de ekstra transportomkostninger er en af de permanente ulemper eller omkostninger ved afstandsrelaterede handicap for virksomheder, der er beliggende i yderkantsområder og i tyndt befolkede områder sammenlignet med virksomheder, der er beliggende i centralt beliggende områder. Ifølge de norske myndigheder er formålet med den nye ordning således delvis at råde bod på de konkurrencemæssige ulemper, som ekstra transportomkostninger udgør for virksomheder, der ligger langt fra deres markeder.
   2.2.   Foreslået støtteberettiget geografisk område
   Følgende /kommuner blev foreslået som støtteberettigede i forbindelse med den norske ordning for direkte transportstøtte:

               —

               : Harstad, Tromsø, Kvæfjord, Skånland, Bjarkøy, Ibestad, Gratangen, Lavangen, Bardu, Salangen, Målselv, Sørreisa, Dyrøy, Tranøy, Torsken, Berg, Lenvik og Balsfjord

               —

               : alle kommuner

               —

               : Leka, Nærøy, Vikna, Flatanger, Fosnes, Overhalla, Høylandet, Grong, Namsos, Namsskogan, Røyrvik, Lierne, Snåsa, Inderøy, Namdalseid, Verran, Mosvik, Verdal, Leksvik, Meråker og Steinkjer

               —

               : Hemne, Snillfjord, Hitra, Frøya, Ørland, Agdenes, Rissa, Bjugn, Åfjord, Roan, Osen, Oppdal, Rennebu, Meldal, Røros, Holtålen, Midtre Gauldal, Selbu og Tydal

               —

               : Kristiansund, Vanylven, Sande, Herøy, Ulstein, Hareid, Norddal, Stranda, Stordal, Rauma, Nesset, Midsund, Sandøy, Aukra, Eide, Averøy, Frei, Gjemnes, Tingvoll, Sunndal, Surnadal, Rindal, Aure, Halsa, Tustna og Smøla

               —

               : Gulen, Solund, Hyllestad, Høyanger, Vik, Balestrand, Leikanger, Sogndal, Aurland, Lærdal, Årdal, Luster, Askvoll, Fjaler, Gaular, Jølster, Bremanger, Vågsøy, Selje, Eid, Hornindal, Gloppen og Stryn.

         De områder, der foreslås støtteberettigede i forbindelse med den direkte transportstøtte, ligger inden for regionalstøtteområdet, som blev godkendt af Tilsynsmyndigheden den 17. december 1999 (327/99/KOL), undtagen kommunerne Herøy (8 374 indbyggere), Ulstein (6 664 indbyggere), Hareid (4 780 indbyggere) og Aukra (3 026 indbyggere) i Møre og Romsdal amt. Regionalstøtteområdet i Norge dækker 25,2 % af den samlede befolkning (8), mens det foreslåede område for den nye ordning for direkte transportstøtte, som den blev anmeldt den 25. oktober 2003, dækker 16 % af den samlede befolkning (721 079 indbyggere).
   De norske myndigheder forklarer, at udpegelsen af det område, der kan omfattes af den regionale transportstøtte, er baseret på bilag XI i statsstøtteretningslinjerne, som opstiller kriterier for at yde støtte til at udligne ekstra transportomkostninger i tyndtbefolkede områder, dvs. regioner med mindre en 12,5 indbyggere pr. km2.
   Amterne Troms, Nordland, Nord-Trøndelag og Sogn og Fjordane har en befolkningstæthed på mindre end 12,5 indbyggere pr. km2.
   Amterne Sør-Trøndelag samt Møre og Romsdal har ikke en lav befolkningstæthed, men de dele af disse amter, der foreslås støtteberettigede i forbindelse med den direkte transportstøtte, har en lav befolkningstæthed (hhv. 4,1 og 9,6 indbyggere pr. km2). Den samlede befolkning i kommunerne i de to amter, der er taget med i de foreslåede områder, er 179 792.
   De norske myndigheder erklærer i anmeldelsen, at den befolkning, der er omfattet af den eksisterende ordning for indirekte transportstøtte (ordningen for geografisk differentierede socialsikringsbidrag) er 23,55 % sammenlignet med en befolkningsdækning på 16,01 % i det nye foreslåede område, og at dette er i overensstemmelse med den første betingelse i femte led i bilag XI (se afsnit II.3 nedenfor) i statsstøtteretningslinjerne for national regionalstøtte.
   2.3.   Beregning af den regionale direkte transportstøtte
   Ifølge anmeldelsen må der kun ydes støtte til ekstraomkostningerne ved at transportere varerne inden for det nationale område, og beregningen foretages på grundlag af den mest direkte og økonomiske transportform mellem produktions- og forarbejdningsstedet og det nærmeste salgssted. Ved transport af varer til bestemmelsessteder i Sverige og Finland omfatter beregningen af den samlede transportafstand også strækninger i Sverige og Finland. Støtten ydes imidlertid kun til transportomkostninger, der opstår inden for de nationale grænser.
   Kun dokumenterede transportomkostninger kan udgøre grundlaget for beregning af støtten. Transportstøtten beregnes som en procentdel af de samlede transportomkostninger. Transportomkostningerne skal specificeres i fragtbrevet eller et tilsvarende dokument, og der tages hensyn til transportafstanden inden for de nationale grænser, varernes vægt og varetype samt fragtomkostninger og andre omkostninger, der kan tilskrives den faktiske transport. Der gives kompensation på grundlag af ansøgninger fra virksomhederne, året efter at transportomkostningerne er blevet afholdt.
   Støtteintensiteten vil blive differentieret efter to geografiske transportzoner og i overensstemmelse med transportafstanden (mindst 350 km). Den højeste støtteintensitet gives til Troms, Nordland og Nord-Trøndelag (zone 1), mens støtteintensiteten er lavere i Sør-Trøndelag, Møre og Romsdal samt Sogn og Fjordane (zone 2). Tabel 1 nedenfor viser differentieringen i støtteintensiteterne.
   Tabel 1
   Støtteintensitet

               (%)

               Transportafstande i km

               Zone 1

               Zone 2

               350 – 700

               30

               20

               701–

               40

               30

         2.4.   Dokumentation for ekstra transportomkostninger
   Ved brev af 10. juni 2003 fremsendte Nærings- og handelsdepartementet en undersøgelse fra Transportøkonomisk institutt (TØI) (9) om de ekstra transportomkostninger i de foreslåede støtteberettigede områder. Undersøgelsen er baseret på interviews med 33 virksomheder inddelt i 6 stikprøver (geografiske områder). De 33 virksomheder er udvalgt fra Norges Statistiks erhvervsregister (10) ved anvendelse af en stikprøvemetode. TØI’s konklusion er, at stikprøve 1 (de nordligste amter (Troms, Nordland og Nord-Trøndelag)) og stikprøve 2 (amter i Vestnorge (Sør-Trøndelag, Møre og Romsdal samt Sogn og Fjordane)) har gennemsnitstransportomkostninger pr. mand/år — i alt og for transportafstande over 350 km — der ligger betydeligt over det sammenlignelige omkostningstal for referenceområdet. Referenceområdet er zone 1 i ordningen for geografisk differentierede socialsikringsbidrag (i overvejende grad Oslo og omegn).
   2.5.   Ordningens varighed
   1. januar 2004-31. december 2006.
   2.6.   Budget
   Budgettet skønnes at ligge på omkring 200 mio. NOK (omkring 24,5 mio. EUR) pr. år.
   2.7.   Kumulering
   Med fastsættelsen af maksimale støtteintensiteter som procentdele af de samlede transportomkostninger (se tabel 1 ovenfor) erklærer de norske myndigheder, at de vil sikre, at virksomheder ikke overkompenseres. Hvis virksomheder drager fordel af et nedsat socialsikringsbidrag i samme periode, vil fordelen ved denne nedsættelse blive fratrukket transportstøtten beregnet i overensstemmelse med tabel 1. Desuden vil virksomhederne ikke samlet modtage mere i transportstøtte fra den nye transportstøtteordning og nedsatte socialsikringsbidrag end det beløb, der svarer til, hvad de ville have modtaget gennem den eksisterende differentiering af socialsikringsbidragene.
   2.8.   Sektorer, der er undtaget fra ordningen, og følsomme sektorer, for hvilke der gælder specifikke anmeldelseskrav
   Følgende økonomiske aktiviteter kan ikke ifølge anmeldelsen modtage direkte transportstøtte:

               a)

               Ordningen gælder ikke for transport eller transmission af produkter inden for følgende sektorer og/eller produkter fra virksomheder uden en alternativ beliggenhed:

                           —

                           produktion og distribution af elektricitet

                           —

                           udvinding af råolie og naturgas

                           —

                           serviceaktiviteter i forbindelse med olie- og gasudvinding, dog undtagen kortlægning/opmåling

                           —

                           brydning af metalholdige malme

                           —

                           udvinding af industrielle mineraler nephelinsyenit og olivin

               b)

               Industrier, der er omfattet af specifikke sektorregler.
               Følgende sektorer kan ikke modtage regional transportstøtte på grund af specifikke sektorregler:

                           —

                           virksomheder omfattet af den lov, der er omtalt i punkt 1 a) og b) i bilag XV til EØS aftalen (om støtte til stålindustrien og støtte til værftsindustrien).

               c)

               Økonomiske aktiviteter inden for landbrug/skovbrug og fiskerisektoren, som stadig vil være omfattet af det eksisterende system med differentierede satser for socialsikringsbidrag.

         Direkte transportstøtte til bilindustrien eller industriproduktion af syntetiske fibre vil ifølge anmeldelsen kræve forhåndsanmeldelse og godkendelse fra Tilsynsmyndighedens side i overensstemmelse med statsstøtteretningslinjerne.
   2.9.   Beslutningen om at indlede en undersøgelse
   I sin beslutning af 16. juli 2003 om at indlede en undersøgelse udtrykte Tilsynsmyndigheden i to tilfælde tvivl med hensyn til den direkte støtteordning.
   For første bemærkede Tilsynsmyndigheden, at fire af kommunerne i anmeldelsen, der var foreslået som støtteberettigede til den direkte transportstøtte, ligger uden for det godkendte regionalstøttekort (Herøy, Ulstein, Hareid og Aukra). Da de norske myndigheder ikke har anmeldt en tilpasning af kortet over støtteområder, fandt Tilsynsmyndigheden, at direkte transportstøtte til disse to områder ville være uforenelig med statsstøttebestemmelserne i EØS-aftalen.
   For det andet fandt Tilsynsmyndigheden, at den af de norske myndigheder forelagte dokumentation ikke i tilstrækkelig grad kunne bevise, at der er ekstra transportomkostninger i det sydlige Norge, der er foreslået som støtteberettiget til den direkte transportstøtte (Sogn og Fjordane, Møre og Romsdal og Sør-Trøndelag).
   2.10.   Norges bemærkninger til beslutningen om at indlede en undersøgelse
   Ved brev af 17. september 2003 fra Finansdepartementet fremsendte de norske myndigheder deres bemærkninger til Tilsynsmyndighedens beslutning om at indlede en undersøgelse. De norske myndigheder erklærer, at de for at sikre gyldigheden af den tidligere forelagte dokumentation for ekstra transportomkostninger i det for transportstøtte anmeldte område havde gennemført en mere omfattende undersøgelse sammenlignet med den, der blev forelagt ved brev af 19. juni 2003 (vedlagt bemærkningerne). Denne undersøgelse bekræftede ifølge de norske myndigheder resultaterne af den tidligere undersøgelse.
   Den udvidede undersøgelse (11) dækker 39 virksomheder, herunder virksomheder i det område, der ikke er foreslået som støtteberettiget til den nationale transportstøtte. Transportomkostningerne i zone 1 for ordningen for de geografisk differentierede socialsikringsbidrag er fastlagt som referencetransportomkostninger sammenlignet med de ekstra transportomkostninger i de områder, der er foreslået som støtteberettigede til direkte transportstøtte. Konklusionerne i undersøgelsen bekræfter ifølge de norske myndigheder, at virksomhederne i amterne Troms, Nordland, Nord-Trøndelag, Sør-Trøndelag, Møre og Romsdal samt Sogn og Fjordane har gennemsnitlige transportomkostninger — både samlet og for afstande over 350 km — som er betydeligt højere end for virksomheder i referenceområdet. Transportomkostningerne i amterne Troms, Nordland og Nord-Trøndelag er 220 % højere end referenceområdet for transportafstande over 350 km. Transportomkostningerne i amterne Sør-Trøndelag, Møre og Romsdal samt Sogn og Fjordane er 143 % højere end for referenceområdet for transportafstande over 350 km.
   2.11.   Bemærkninger fra interesserede parter til beslutningen om at indlede en undersøgelse
   Ti organisationer og virksomheder i Norge fremsendte bemærkninger til beslutningen om at indlede en undersøgelse. De fleste bemærkninger vedrørte ordningen for geografisk differentierede socialsikringsbidrag (overgangsperioden). De interesserede parter, der havde bemærkninger til transportstøtteordningen erklærede bl.a., at de ikke ved, hvordan den direkte transportstøtteordning vil fungere, eller hvad virkningerne af ordningen vil være. I nogle bemærkninger hævdes det også, at den nye ordning for direkte transportstøtte kun i begrænset omfang mindsker de ekstra transportomkostninger for virksomheder, der er beliggende i randområderne i Norge.
   Ved brev af 23. oktober 2003 fra Norges mission ved Den Europæiske Union, der som bilag indeholdt et brev af 21. oktober 2003 fra Nærings- og handelsdepartementet, og et brev af 21. oktober 2003 fra Finansdepartementet, som alle blev modtaget og registreret af Tilsynsmyndigheden den 24. oktober (dok. nr.: 03-7360 A) kommenterede de norske myndigheder kort bemærkningerne fra tredjeparterne. De norske myndigheder bemærker, at de overvejelser og tal, som indgår i bemærkningerne fra tredjeparterne, underbygger de argumenter, der tidligere er gjort gældende over for Tilsynsmyndigheden. De norske myndigheder bemærker også, at ingen tredjeparter har rejst nogen indvendinger mod den anmeldte ordning for direkte transportstøtte.
   3.   Beskrivelse af anmeldelsen af 22. oktober 2003
   3.1.   Udvidelse af den geografiske dækning
   Den 22. oktober 2003 anmeldte de norske myndigheder en udvidelse af den geografiske dækning for den ordning, der blev anmeldt den 25. marts 2003. Følgende 13 kommuner blev også foreslået som støtteberettigede til national direkte transportstøtte:

               I Hedmark amt: Rendalen, Engerdal, Tolga, Tynset, Alvdal, Folldal og Os.

               I Oppland amt: Dovre, Lesja, Lom, Skjåk, Vågå og Sel.

         Den samlede befolkning i disse 13 kommuner er 37 271 personer. Både Hedmark og Oppland har en befolkningstæthed på mindre end 12,5 indbyggere pr. km2. Befolkningstætheden for det område i Hedmark, der foreslås som støtteberettiget til direkte transportstøtte er 1,5 indbyggere pr. km2, mens den er 2,0 indbyggere pr. km2 for det område i Oppland amt, der foreslås som støtteberettiget.
   3.2.   Ændret begrundelse for at inkludere kommuner fra amter med højere befolkningstæthed (Møre og Romsdal samt Sør-Trøndelag)
   I anmeldelsen af 22. oktober 2003 ændrede de norske myndigheder deres begrundelse for at inkludere kommuner fra amter, der ikke har en lav befolkningstæthed i det område, der er foreslået som støtteberettiget til direkte transportstøtte (se sidste afsnit under punkt I.2.2 ovenfor).
   De norske myndigheder anfører nu, at det er rimeligt at inkludere kommunerne i Sør-Trøndelag samt Møre og Romsdal ifølge bilag XI i statsstøtteretningslinjerne, fordi befolkningen i Sør-Trøndelag samt Møre og Romsdal inden for det støtteberettigede område er 179 792 indbyggere, mens befolkningen i andre amter med lav befolkningstæthed (12) inden for regionalstøttekortet, men uden for det foreslåede direkte transportstøtteområde, er 172 322 indbyggere. Befolkningen inden for det foreslåede støtteberettigede område i Sør-Trøndelag samt Møre og Romsdal (amter med en befolkningstæthed, der er højere end 12,5 indbyggere pr. km2) er således en smule højere (7 470 indbyggere) end befolkningen inden for regionalstøttekortet, men uden for det foreslåede transportstøttekort i amter med en lav befolkningstæthed. De norske myndigheder finder, at det ligger inden for Tilsynsmyndighedens skønsbeføjelser at godkende denne begrænsede stigning i den af ordningen omfattede befolkning.
   3.3.   Yderligere dokumentation for transportomkostninger
   Som led i den ændrede anmeldelse af 22. oktober 2003 forelagde de norske myndigheder en ny undersøgelse, der dækker virksomheder i anmeldte kommuner i Hedmark og Oppland. Den anvendte metode er den samme som i den første undersøgelse (se punkt 2.4 ovenfor).
   Undersøgelsen (13) — som også er udført af TØI — dækker 13 virksomheder i de nordlige dele af amterne Hedmark og Oppland. Engerdal kommune var ikke omfattet af undersøgelsen, men er inkluderet i den ændrede anmeldelse. Undersøgelsen bekræfter ifølge de norske myndigheder, at virksomhederne i disse 12 kommuner har transportomkostninger — både i alt og for afstande over 350 km — som i gennemsnit er betydeligt højere end referenceområdets virksomheders omkostninger. Referenceområdet er det samme som for den første undersøgelse. Undersøgelsen konkluderer, at transportomkostningerne i de 12 kommuner er 120 % højere end i referenceområdet for transportafstande over 350 km.
   II.   VURDERING
   1.   Eksistensen af støtte
   Det siges i artikel 61, stk. 1, i EØS-aftalen, at:

      »Bortset fra de i denne aftale hjemlede undtagelser er støtte, som ydes af EF-medlemsstater, EFTA-stater eller ved hjælp af statsmidler under enhver tænkelig form, og som fordrejer eller truer med at fordreje konkurrencevilkårene ved at begunstige visse virksomheder eller visse produktioner, uforenelig med aftalen i det omfang, den påvirker samhandelen mellem de kontraherende parter«.

   Den anmeldte støtte finansieres ved hjælp af statslige midler og vil begunstige visse virksomheder i den i EØS-aftalens artikel 61, stk. 1, anvendte betydning. De begunstigede virksomheder er reelt eller potentielt i konkurrence med lignende virksomheder i Norge og andre EØS-stater. Da den forslåede støtte fordrejer eller truer med at fordreje konkurrencen og påvirker handelen inden for EØS, udgør ordningen derfor statsstøtte i den i EØS-aftalens artikel 61, stk. 1, anvendte betydning.
   2.   Anmeldelseskrav
   I artikel 1, stk. 3, i del I i protokol 3 til aftalen om Tilsynsmyndigheden og Domstolen hedder det, at »EFTA-Tilsynsmyndigheden skal underrettes så betids om hver påtænkt indførelse eller ændring af støtteforanstaltninger, at den kan fremsætte sine bemærkninger hertil«. Støtte, der ydes uden anmeldelse eller støtte, der anmeldes sent, dvs. anmeldes efter at være »gennemført« betragtes som ulovlig støtte.
   Ved brev fra Norges mission ved Den Europæiske Union af hhv. 26. marts 2003 (dok. nr. 03-1846 A), 10. juni 2003 (dok. nr.: 03-3707 A), 22. oktober 2003 (dok. nr.: 03-7362 A), 23. januar 2004 (ref. nr.: 188041) og 11. februar 2004 (ref. nr.: 191138) opfyldte de norske myndigheder deres forpligtelser i henhold til artikel 1, stk. 3, i del I i protokol 3 til aftalen om Tilsynsmyndigheden og Domstolen ved at anmelde støtteforanstaltningen, før den blev gennemført.
   3.   Relevant retsgrundlag
   I deres anmeldelser betegnede de norske myndigheder den støtte, der ydes i forbindelse med den foreslåede ordning som transportstøtte.
   I kapitel 25.4, stk. 27, i Tilsynsmyndighedens statsstøtteretningslinjer hedder der, at: »I regioner med svag befolkningstæthed, der enten falder ind under artikel 61, stk. 3, litra a), eller — på basis af det under punkt 25.3, stk. 17, nævnte befolkningstæthedskriterium — omfattes af undtagelsen i litra c), kan det accepteres, at der ydes støtte til kompensation for en del af meromkostningerne til transport (14), dog kun på særlige betingelser. Det er op til EFTA-staten at påvise disse ulemper og deres omfang.«
   Kapitel 25.3, stk. 17, i statsstøtteretningslinjerne definerer lav befolkningstæthed som under 12,5 indbyggere pr. km2.
   Med hensyn til de særlige betingelser for regioner, der kan få undtagelse i henhold til artikel 61, stk. 3, litra c), på grundlag af befolkningstæthedskriteriet, henviser kapitel 25.4., stk. 27, i statsstøtteretningslinjerne til bilag XI, der fastsætter betingelserne for, at der kan indrømmes undtagelse til en støtteforanstaltning, dvs.:

               »—

               Støtten må kun ydes for at kompensere for ekstra transportomkostninger. Den pågældende EFTA-stat skal bevise, at en sådan kompensation kan begrundes objektivt. Der må aldrig være tale om overkompensation. Der skal tages højde for andre transportstøtteordninger.

               —

               Der må kun ydes støtte til ekstra transportomkostninger af varer inden for det pågældende lands nationale grænser. Der kan ikke ydes eksportstøtte.

               —

               Der skal på forhånd kunne sættes beløb på støtten med udgangspunkt i et støtte-pr.-kilometer-forhold eller en kombination af et støtte-pr.-kilometer- og et støtte-pr.-vægtenhed-forhold, og der skal udarbejdes en årsrapport, af hvilken det bl.a. fremgår, hvilken udregningsmetode der er valgt.

               —

               Vurderingen af ekstraomkostningerne skal baseres på den mest økonomiske transportform og den korteste vej mellem produktions- eller forarbejdningsstedet og afsætningsstedet.

               —

               Støtten kan kun ydes til virksomheder i områder, der er berettiget til statsstøtte med regionalt sigte på grundlag af kriteriet vedrørende ringe befolkningstæthed. Disse områder består fundamentalt af geografiske regioner på NUTS III-niveau, der har en befolkningstæthed på under 12,5 indbyggere pr. km2. Disse områder kan imidlertid udvælges med en vis fleksibilitet inden for følgende rammer:

                           —

                           fleksibiliteten i valget af områder må ikke medføre en forøgelse af den befolkning, der dækkes af transportstøtte

                           —

                           de dele af NUTS III, der får fordel af fleksibiliteten, skal have en befolkningstæthed på under 12,5 indbyggere pr. km2

                           —

                           de skal grænse op til NUTS III-regioner, der opfylder kriteriet om en ringe befolkningstæthed

                           —

                           deres befolkning skal være ringe i forhold til transportstøtteforanstaltningernes samlede dækning.

               —

               Der må ikke ydes støtte til transport eller fremsendelse af en virksomheds produkter uden en alternativ beliggenhed (produkter fra udvindingsindustrien, vandkraftværker osv.).

               —

               Transportstøtte til virksomheder inden for industrier, som EFTA-Tilsynsmyndigheden anser for at være følsomme (motorkøretøjer, tekstiler, syntetiske fibre, EKSF-produkter og ikke-EKSF-stål), er underkastet de gældende bestemmelser for sektorstøtte for den pågældende industri.«

         I kapitel 25.5, stk. 5, i statsstøtteretningslinjerne siges i relation til EFTA-statens regionalstøttekort, at: »Under kortenes gyldighedsperiode kan EFTA-staterne anmode om tilpasning i dem i tilfælde af væsentlige ændringer i den socioøkonomiske situation. Der kan være tale om ændring af støtteintensiteten og de støtteberettigede områder, forudsat at udpegelsen af nye områder opvejes af bortfald af områder med samme indbyggertal. Det tilpassede regionalstøttekort udløber på det tidspunkt, der var fastsat for det oprindelige«.
   Tilsynsmyndigheden har undersøgt de to anmeldelser af henholdsvis 25. marts 2003 og 22. oktober 2003 på baggrund af EØS-aftalens artikel 61, stk. 3. litra c), og de relevante dele af statsstøtteretningslinjerne om national regionalstøtte som nævnt ovenfor.
   4.   Anmeldelsen af 25. marts 2003
   Vurderingen af anmeldelsen af 25. marts 2003, som var genstand for åbningsbeslutningen af 16. juli 2003, har givet anledning til følgende bemærkninger:
   a)   Støtten er begrænset til regioner med lav befolkningstæthed, der er berettiget til status i henhold til artikel 61, stk. 3, litra c), med undtagelse af fire kommuner (kapitel 25.4, stk. 27, og 25.5, stk. 5, og femte led i bilag XI til statsstøtteretningslinjerne)
   De norske myndigheder har anmeldt fire kommuner uden for det aktuelle regionalstøttekort (Herøy, Ulstein, Hareid og Aukra).
   Tilsynsmyndighedens godkendelse af kortet over støtteområder i Norge i 1999 (327/99/KOL) betød indirekte en godkendelse af ydelse af støtte til virksomheder i områder, der er dækket af regionalstøttekortet, i henhold til godkendte regionalstøtteordninger. Det følger heraf, at regionalstøtte (f.eks. direkte transportstøtte) ikke kan ydes uden for det godkendte kort over støtteområder.
   Kapitel 25.5, stk. 5, i statsstøtteretningslinjerne forpligter medlemsstaterne til at fjerne eksisterende regioner fra det godkendte regionalstøttekort for at medtage nye regioner. Da de norske myndigheder ikke har anmeldt en tilpasning af kortet over støtteområder i overensstemmelse med kapitel 25.5, stk. 5, i statsstøtteretningslinjerne, er regionalstøtte (direkte transportstøtte) til de fire kommuner uden for regionalstøttekortet (Herøy, Ulstein, Hareid og Aukra, som alle ligger i Møre og Romsdal amt) uforenelig med EØS-aftalens statsstøttebestemmelser. Følgelig kan de norske myndigheder ikke gennemføre den anmeldte støtteordning for disse fire kommuner.
   Den samlede befolkningsdækning i anmeldelsen af 25. marts 2003 var 721 079 indbyggere, eller 16,0 % af dem samlede befolkning i Norge. Den samlede befolkning i Herøy, Ulstein, Hareid og Aukra er 22 844 indbyggere. Befolkningsdækningen uden disse fire kommuner bliver derfor 698 235 indbyggere, eller 15,5 % af den samlede befolkning.
   Befolkningsdækningen i Sør-Trøndelag samt Møre og Romsdal (de amter, der ikke har en lav befolkningstæthed) var 179 792 indbyggere i anmeldelsen af 25. marts 2003. Uden de fire kommuner Herøy, Ulstein, Hareid og Aukra bliver befolkningsdækningen for disse to amter 156 948 (15) indbyggere, hvilket er lavere end befolkningen inden for regionalstøttekortet i amter med en lav befolkningstæthed, der ikke er foreslået som støtteberettiget til direkte transportstøtte (Hedmark, Oppland, Telemark og Aust-Agder). Den samlede befolkning inden for regionalstøttekortet i disse fire amter er 209 593 indbyggere.
   Områderne i Sør-Trøndelag samt Møre og Romsdal, der foreslås som støtteberettigede til direkte transportstøtte, har en befolkningstæthed, der er lavere end 12,5 indbyggere pr. km2. De støder op til de amter, der opfylder betingelserne med hensyn til lav befolkningstæthed (Nord-Trøndelag og videre mod nord). Befolkningsdækningen i Sør-Trøndelag samt Møre og Romsdal (156 948 indbyggere) når op på 22,5 % af den samlede befolkningsdækning i den foreslåede ordning (698 235 indbyggere).
   Med hensyn til resten af de anmeldte områder drejer det sig om områder omfattet af EØS-aftalens artikel 61, stk. 3, litra c), med en lav befolkningstæthed. Betingelserne i kapitel 25.4, stk. 27, og femte led, i bilag XI er opfyldt.
   b)   De norske myndigheder har bevist, at der eksisterer ekstra transportomkostninger og har fastlagt beløbet (kapitel 25.4, stk. 27, i statsstøtteretningslinjerne)
   Til dokumentation for de ekstra transportomkostninger har de norske myndigheder forelagt to undersøgelser. Den første ved brev af 19. juni 2003 fra Norges mission ved Den Europæiske Union, den anden, som ligger i forlængelse af den første, ved brev af 18. september 2003 fra Norges mission ved Den Europæiske Union. Begge undersøgelser er stikprøveundersøgelser, hvor et antal virksomheder er blevet udvalgt i overensstemmelse med veletablerede statistiske metoder. For de udvalgte virksomheder er der blevet indsamlet data om transportomkostningerne.
   I åbningsbeslutningen (dateret den 16. juli 2003) udtrykte Tilsynsmyndigheden tvivl om den dokumentation, som de norske myndigheder havde forelagt (den første undersøgelse). Tilsynsmyndigheden var af den opfattelse, at undersøgelsen ikke i tilstrækkelig grad beviser, at der eksisterer ekstra transportomkostninger i de geografiske områder i det sydlige Norge, der er foreslået som støtteberettigede til direkte transportstøtte (Sogn og Fjordane, Møre og Romsdal samt Sør-Trøndelag).
   I den anden undersøgelse blev antallet af virksomheder øget. Undersøgelsen bekræfter nu, at virksomheder i det foreslåede støtteberettigede område har ekstra transportomkostninger. Virksomheder i amterne Troms, Nordland, Nord-Trøndelag, Sør-Trøndelag, Møre og Romsdal samt Sogn og Fjordane har gennemsnitlige transportomkostninger, både i alt og for afstande over 350 km, som er betydeligt højere end for virksomheder i referenceområdet. Virksomheder i Troms, Nordland og Nord-Trøndelag har transportomkostninger, der er 220 % højere end virksomheder i referenceområdet for transportafstande over 350 km. Virksomheder i Sør-Trøndelag, Møre og Romsdal samt Sogn og Fjordane har transportomkostninger, der er 143 % over referenceområdet for transportafstande over 350 km.
   Tilsynsmyndigheden finder, at de norske myndigheder har bevist, at der eksisterer ekstra transportomkostninger, og at betingelserne i kapitel 25.4, stk. 27, i statsstøtteretningslinjerne er opfyldt.
   c)   Støtten tjener udelukkende til at kompensere for de ekstra transportomkostninger (første led i bilag XI i statsstøtteretningslinjerne)
   De støtteintensiteter, der fremlægges i tabel 1 under punkt I.2.3 ovenfor sikrer, at virksomhederne kan modtage støtte op til et maksimum af 40 % af deres transportomkostninger (for transportafstande over 701 km). Kun transport på afstande over 350 km vil være transportstøtteberettiget. Tilsynsmyndigheden er af den opfattelse, at dette er i overensstemmelse med resultaterne i de undersøgelser, der er forelagt af de norske myndigheder (se punkt 3.3 ovenfor) og finder, at ordningen ikke yder støtte ud over, hvad der er nødvendigt for at kompensere for disse ekstraomkostninger.
   For at sikre, at virksomhederne ikke får overkompensation, vil enhver fordel fra en nedsat socialsikringsbidragssats blive fratrukket transportstøtten som beregnet i overensstemmelse med tabel 1 i punkt I.2.3 ovenfor.
   Betingelserne i første led i bilag XI i statsstøtteretningslinjerne er således opfyldt.
   d)   Der gives kun støtte til transport af varer inden for de nationale grænser i det pågældende land (andet led i bilag XI i statsstøtteretningslinjerne)
   I henhold til ordningen må der kun gives støtte til de ekstra transportomkostninger inden for de nationale grænser, og de skal være beregnet på grundlag af den direkte og mest økonomiske transportmåde mellem produktions-/ forarbejdningsstedet og salgsstedet. Ved transport af varer til bestemmelsessteder i Finland og Sverige omfatter beregningen af den samlede transportafstand også strækninger i Sverige og Finland, men støtten gives kun til transportomkostningerne inden for de nationale grænser.
   Betingelsen i andet led i bilag XI i statsstøtteretningslinjerne er derfor opfyldt.
   e)   Støtten er objektivt kvantificerbar på forhånd på grundlag af støtte-pr.-kilometer-forholdet og støtte-pr.-vægtenhed-forholdet; skønnet over de ekstra omkostninger er baseret på den mest økonomiske transportform og den korteste afstand (tredje og fjerde led i bilag XI i statsstøtteretningslinjerne)
   Den foreslåede ordning opfylder disse krav på følgende måde:

               —

               Støtten er beregnet som en procentdel af transportomkostningerne (se tabel 1 i punkt I.2.3 ovenfor).

               —

               Transportomkostningerne forstås som rimelige omkostninger, der er specificeret i fragtbrevet eller tilsvarende dokument, og som er afhængig af transportafstanden inden for de nationale grænser, varernes vægt og varetype og fragtafgifter og andre afgifter, der kan tilskrives den faktiske transport.

               —

               Transportomkostningerne skal beregnes på grundlag af den mest økonomiske transportmåde og den korteste afstand mellem produktionsstedet og bestemmelsesstedet.

         Betingelserne i tredje og fjerde led i bilag XI i statsstøtteretningslinjerne er herved opfyldt.
   f)   Reglerne om sektorspecifikke ordninger er overholdt (sjette og syvende led i statsstøtteretningslinjerne)

               —

               Ordningen gælder ikke for transport eller transmission af produkter fra virksomheder uden en alternativ placering: produktion og distribution af elektricitet, udvinding af råolie og naturgas, serviceaktiviteter i forbindelse med olie- og gasudvinding, med undtagelse af olie- og gasudvinding, dog undtagen kortlægning/opmåling, brydning af metalholdige malme, udvinding af de industrielle mineraler nephelinsyenit og olivin.

               —

               Ordningen gælder ikke for virksomheder, der er omfattet af den lov, der er nævnt i punkt 1a) og b) i bilag XV til EØS-aftalen (om støtte til stålindustrien og værftsindustrien).

               —

               Ordningen gælder ikke landbrug, skovbrug og fiskerisektoren, som fortsat vil være omfattet af det eksisterende system med geografiske differentierede socialsikringsbidrag.

         Betingelserne i sjette og syvende led i bilag XI til statsstøtteretningslinjerne er således opfyldt.
   5.   Den ændrede anmeldelse af 22. oktober 2003
   Ved brev af 22. oktober 2003 fra Norges mission ved Den Europæiske Union anmeldte de norske myndigheder en geografisk udvidelse af den ordning, der blev anmeldt den 25. marts 2003 (se punkt I.3.1 ovenfor).
   For at dokumentere ekstraomkostningerne har de norske myndigheder forelagt en undersøgelse, der dokumenter ekstra transportomkostninger for de 13 foreslåede støtteberettigede kommuner i amterne Hedmark og Oppland. Undersøgelsens konklusion er, at virksomhederne i disse 13 kommuner har transportomkostninger — både i alt og for afstande over 350 km, der i gennemsnit er betydeligt højere end omkostningerne for virksomheder i referenceområdet (120 % for transportafstande over 350 km).
   Tilsynsmyndigheden finder, at undersøgelsen beviser, at der eksisterer ekstra transportomkostninger for de anmeldte 13 kommuner.
   Tilsynsmyndigheden bemærker, at udvidelsen af ordningens geografiske rækkevidde bringer den samlede befolkningsdækning for ordningen op på 735 506 indbyggere (16), eller 16,3 % af den samlede befolkning (uden kommunerne Herøy, Ulstein, Hareid og Aukra).
   Tilsynsmyndigheden bemærker også, at befolkningstætheden i de foreslåede områder fra Hedmark og Oppland er lavere end 12,5 indbyggere pr. km2.
   Desuden bliver befolkningstallet inden for regionalstøttekortet med en lav befolkningstæthed, der ikke foreslås som støtteberettiget til direkte transportstøtte, 172 322 indbyggere (17), hvilket er højere end befolkningen i områderne i Møre og Romsdal samt Sør-Trøndelag (de amter, der ikke har en lav befolkningstæthed), som foreslås som støtteberettigede til direkte transportstøtte (156 948 indbyggere).
   Med hensyn til anmeldelsen af 22. oktober 2003 konkluderer Tilsynsmyndigheden, at befolkningstætheden i de 13 kommuner er lavere end 12,5 indbyggere pr. km2, og at de befinder sig inden for det eksisterende regionalstøttekort. Inddragelse af disse 13 kommuner bringer ikke befolkningsdækningen i amterne Møre og Romsdal samt Sør-Trøndelag (156 948 indbyggere) med en højere befolkningstæthed op over befolkningsdækningen i amterne med lav befolkningstæthed, nemlig Hedmark, Oppland, Telemark og Aust-Agder, der ikke foreslås som støtteberettigede til direkte transportstøtte (172 322 indbyggere). De norske myndigheder har også bevist, at der eksisterer ekstra transportomkostninger for de 13 yderligere kommuner. Med hensyn til de resterende krav, der skal opfyldes, henviser Tilsynsmyndigheden til vurderingen i punkt 4 ovenfor, som har samme gyldighed, når de 13 kommuner inkluderes i ordningen.
   6.   Konklusion
   Tilsynsmyndigheden konkluderer med henvisning til ovennævnte argumenter, at direkte transportstøtte til de fire kommuner Herøy, Ulstein, Hareid og Aukra er uforenelig med statsstøttebestemmelserne i EØS-aftalen, og støtten må ikke gennemføres for disse fire kommuner. Bortset herfra er den anmeldte direkte transportstøtteordning forenelig med EØS-aftalen.
   De norske myndigheder mindes om, at de er forpligtede til at underrette Tilsynsmyndigheden om enhver plan om at ændre eller udvide ordningen. De norske myndigheder anmodes også om at forelægge en årlig beretning med detaljerede oplysninger om gennemførelsen af ordningen og især om støtte-pr.-kilometer-forholdet eller støtte-pr.-kilometer- og støtte-pr.-vægtenhed-forholdet —
   TRUFFET FØLGENDE BESLUTNING:

               1.

               Direkte transportstøtte til de fire kommuner Herøy, Ulstein, Hareid og Aukra er uforenelig med statsstøttebestemmelserne i EØS-aftalen. Støtten må ikke gennemføres for disse fire kommuner.

               2.

               Ordningen for direkte transportstøtte som anmeldt af de norske myndigheder den 25. marts 2003 og den 22. oktober 2003, med undtagelse af den direkte transportstøtte til de fire kommuner nævnt i punkt 1 ovenfor, er forenelig med artikel 61, stk. 3, litra c), i EØS-aftalen.

               3.

               Denne beslutning er rettet til Kongeriget Norge.

               4.

               Den engelske udgave af beslutningen er autentisk.

      Udfærdiget i Bruxelles, den 25. februar 2004.

            På EFTA-Tilsynsmyndighedens vegne

            Formand

         Hannes HAFSTEIN

            Medlem af kollegiet

         Einar M. BULL

      (1)  I det følgende benævnt »EØS-aftalen«.

      (2)  I det følgende benævnt »aftalen om Tilsynsmyndigheden og Domstolen«.

      (3)  Proceduremæssige og materielle regler for statsstøtte (retningslinjer for statsstøtte), vedtaget og udstedt af EFTA-Tilsynsmyndigheden den 19.1.1994. Offentliggjort i EFT L 231 af 3.9.1994, s. 1. Retningslinjerne blev sidst ændret den 18.2.2004 (endnu ikke offentliggjort).

      (4)  Afgørelse nr. 141/03/KOL af 16. juli 2003, EFT C 216 af 11.9.2003, s. 3, og EØS-tillæg nr. 45 af 11.9.2003, s. 1.

      (5)  Transportøkonomisk institutt (TØI). Arbeidsdokument av 04.06.2003. U-2899. TR1180/2003.

      (6)  Se fodnote 4.

      (7)  EUT L 145 af 9.6.2005, s. 25.

      (8)  Alle befolkningstal i denne beslutning gælder pr. 1. januar 2002. Norges samlede befolkning pr. 1. januar 2002 var 4 503 436 indbyggere.

      (9)  Interju av industribedrifter i aktuelle transportstøttesoner og i referansesoner. Arbeidsdokument av 4.6.2003.

      (10)  »Statistisk sentralbyrås bedrifts- og foretaksregister«.

      (11)  »Arbeidsdokument av 04.06.2003 (rev.01.09.2003-U-2899-TR1180/2003)«.

      (12)  Befolkningen i amterne Aust-Agder, Telemark, Hedmark og Oppland med lav befolkningstæthed.

      (13)  »Arbeidsdokument av 22.09.2003-U-2929-TR1194/2003«.

      (14)  Meromkostninger til transport betyder de ekstraomkostninger, der opstår i forbindelse med transport af varer inden for det pågældende lands grænser. Under ingen omstændigheder må en sådan støtte udgøre eksportstøtte, ligesom den ikke må bestå af foranstaltninger med tilsvarende virkning som kvantitative importrestriktioner, jf. EØS-aftalens artikel 11.

      (15)  179 792 – 22 844 = 156 948.

      (16)  698 235 + 37 271 = 735 506.

      (17)  209 593 – 37 271 = 172 322.


Avis juridique important

|

31994D0748

94/748/EF: Rådets afgørelse af 10. november 1994 om beskikkelse af et medlem af og en suppleant til Regionsudvalget

EF-Tidende nr. L 298 af 19/11/1994 s. 0039 - 0039 den finske specialudgave: kapitel 1 bind 3 s. 0203  den svenske specialudgave: kapitel 1 bind 3 s. 0203

RAADETS AFGOERELSE af 10. november 1994 om beskikkelse af et medlem af og en suppleant til Regionsudvalget (94/748/EF)RAADET FOR DEN EUROPAEISKE UNION HAR - under henvisning til traktaten om oprettelse af Det Europaeiske Faellesskab, saerlig artikel 198 A,  under henvisning til Raadets afgoerelse af 26. januar 1994 om beskikkelse af medlemmerne af og suppleanterne til Regionsudvalget for perioden fra 26. januar 1994 til 25. januar 1998 (1),  i betragtning af, at en plads som medlem af ovennaevnte udvalg er ledig, efter at Joseph Fischer er traadt tilbage, og at en plads som suppleant ligeledes er ledig, efter at Ulrike Riedel er traadt tilbage, hvilket Raadet blev underrettet om den 8. november  1994;  under henvisning til indstillingen fra den tyske regering - TRUFFET FOELGENDE AFGOERELSE:   Eneste artikel  Rubert von Plottnitz beskikkes som medlem af Regionsudvalget som efterfoelger for Joseph Fischer for den resterende del af dennes mandatperiode, dvs. indtil den 25. januar 1998.  Priska Hinz beskikkes som suppleant til Regionsudvalget som efterfoelger for Ulrike Riedel for den resterende del af dennes mandatperiode, dvs. indtil den 25. januar 1998.  Udfaerdiget i Bruxelles, den 10. november 1994.  Paa Raadets vegne U. SEILER-ALBRING Formand  (1) EFT nr. L 31 af 4. 2. 1994, s. 29.


title: 2008/521/EF: Europa-Parlamentets afgørelse af 24. april 2007 om decharge for gennemførelsen af budgettet for Det Europæiske Lægemiddelagentur for regnskabsåret 2005

text:
               15.7.2008

               DA

               Den Europæiske Unions Tidende

               L 187/128

         EUROPA-PARLAMENTETS AFGØRELSE
   af 24. april 2007
   om decharge for gennemførelsen af budgettet for Det Europæiske Lægemiddelagentur for regnskabsåret 2005
   (2008/521/EF)
   EUROPA-PARLAMENTET,
   der henviser til det endelige årsregnskab for Det Europæiske Lægemiddelagentur for regnskabsåret 2005 (1),
   der henviser til Revisionsrettens beretning om det endelige årsregnskab for Det Europæiske Lægemiddelagentur for regnskabsåret 2005 med agenturets svar (2),
   der henviser til Rådets henstilling af 27. februar 2007 (5711/2007 — C6-0080/2007),
   der henviser til EF-traktaten, særlig artikel 276,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,
   der henviser til Europa-Parlamentets og Rådets forordning (EF) nr. 726/2004 af 31. marts 2004 om fastlæggelse af fællesskabsprocedurer for godkendelse og overvågning af human- og veterinærmedicinske lægemidler og om oprettelse af et europæisk lægemiddelagentur (4), særlig artikel 68,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 (5), særlig artikel 94,
   der henviser til forretningsordenens artikel 71 og bilag V,
   der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A6-0099/2007),

               1.

               meddeler den administrerende direktør for Det Europæiske Lægemiddelagentur decharge for gennemførelsen af agenturets budget for regnskabsåret 2005;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der udgør en integrerende del heraf, til den administrerende direktør for Det Europæiske Lægemiddelagentur, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Hans-Gert PÖTTERING

            Formand

         Harald RØMER

            Generalsekretær

      (1)  EUT C 266 af 31.10.2006, s. 4.

      (2)  EUT C 312 af 19.12.2006, s. 12.

      (3)  EFT L 248 af 16.9.2002, s. 1. Ændret ved forordning (EF, Euratom) nr. 1995/2006 (EUT L 390 af 30.12.2006, s. 1).

      (4)  EUT L 136 af 30.4.2004, s. 1. Ændret ved forordning (EF) nr. 1901/2006 (EUT L 378 af 27.12.2006, s. 1).

      (5)  EFT L 357 af 31.12.2002, s. 72.
    ---documentbreak---

               15.7.2008

               DA

               Den Europæiske Unions Tidende

               L 187/129

         EUROPA-PARLAMENTETS BESLUTNING
   af 24. april 2007
   med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Lægemiddelagentur for regnskabsåret 2005
   EUROPA-PARLAMENTET,
   der henviser til det endelige årsregnskab for Det Europæiske Lægemiddelagentur for regnskabsåret 2005 (1),
   der henviser til Revisionsrettens beretning om det endelige årsregnskab for Det Europæiske Lægemiddelagentur for regnskabsåret 2005 med agenturets svar (2),
   der henviser til Rådets henstilling af 27. februar 2007 (5711/2007 — C6-0080/2007),
   der henviser til EF-traktaten, særlig artikel 276,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,
   der henviser til Europa-Parlamentets og Rådets forordning (EF) nr. 726/2004 af 31. marts 2004 om fastlæggelse af fællesskabsprocedurer for godkendelse og overvågning af human- og veterinærmedicinske lægemidler og om oprettelse af et europæisk lægemiddelagentur (4), særlig artikel 68,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 (5), særlig artikel 94,
   der henviser til forretningsordenens artikel 71 og bilag V,
   der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A6-0099/2007),

               A.

               der henviser til, at Revisionsretten fastslog, at den havde fået rimelig sikkerhed for, at årsregnskabet for det regnskabsår, der afsluttedes pr. 31. december 2005, var rigtigt, og at de underliggende transaktioner som helhed betragtet var lovlige og formelt rigtige,

               B.

               der henviser til, at Parlamentet den 27. april 2006 meddelte direktøren decharge for gennemførelsen af agenturets budget for regnskabsåret 2004 (6) og i beslutningen med bemærkningerne til afgørelsen bl.a.

                           —

                           bemærker, at Revisionsretten har konstateret, at de aftaler, der er indgået med banker, har været gældende i over fem år, selv om der i henhold til gennemførelsesbestemmelserne til agenturets finansforordning skal afholdes et nyt udbud mindst hvert femte år; bemærker agenturets svar med en redegørelse for grundene til forsinkelsen i udbudsproceduren og fordelene ved direkte forhandlinger med banken og vil have dette i tankerne i forbindelse med en revision af finansforordningen

                           —

                           understreger, at den nye lovgivning vedrørende lægemidler, der vedtoges i 2004, havde en væsentlig indflydelse på agenturets arbejde og forvaltningsstrukturer,

         Generelle bemærkninger vedrørende hovedparten af EU-agenturer, der skal meddeles individuel decharge

               1.

               mener ikke, at det stadig stigende antal agenturer eller de aktiviteter, visse af dem udfører, passer ind i en global vejledende ramme, eller at visse agenturers opgaver altid er udtryk for Unionens reelle behov eller lever op til borgernes forventninger, og konstaterer, at agenturerne generelt ikke altid har et godt ry eller en god presse;

               2.

               opfordrer derfor Kommissionen til at fastlægge en global vejledende ramme for oprettelsen af nye EU-agenturer og forelægge en costbenefit-analyse, inden der oprettes nye agenturer, idet det skal sikres, at overlapninger mellem agenturer eller andre EU-organers arbejdsopgaver undgås;

               3.

               opfordrer Revisionsretten til at afgive udtalelse om costbenefit-analysen, inden Parlamentet træffer afgørelse;

               4.

               opfordrer Kommissionen til hvert femte år at forelægge en undersøgelse af den merværdi, hvert enkelt eksisterende agentur tilfører; opfordrer i tilfælde af en negativ evaluering af den merværdi, et agentur tilfører, alle relevante institutioner til at træffe de nødvendige foranstaltninger til at omformulere det pågældende agenturs mandat eller lukke det;

               5.

               beklager i betragtning af det stigende antal reguleringsorganer, at forhandlingerne om forslaget til interinstitutionel aftale om de nærmere regler for disse agenturer ikke har givet noget resultat, og opfordrer de kompetente tjenester i Kommissionen til i samråd med Revisionsretten at gøre alt for, at der hurtigst muligt kan indgås en sådan aftale;

               6.

               konstaterer, at Kommissionens budgetansvar kræver en tættere tilknytning mellem agenturerne og Kommissionen; opfordrer Kommissionen og Rådet til at tage alle nødvendige skridt til at sikre, at Kommissionen inden den 31.12.2007 indrømmes en spærreminoritet i reguleringsagenturernes tilsynsorganer, og at dette sker automatisk i forbindelse med nyoprettelser;

               7.

               opfordrer Revisionsretten til at oprette et supplerende kapitel i årsberetningen til alle de agenturer, der skal meddeles decharge i forbindelse med Kommissionens regnskaber, for at få et meget tydeligere billede af agenturernes udnyttelse af EU-midler;

               8.

               minder om princippet om, at alle EU-agenturer, hvad enten de modtager støtte eller ej, skal meddeles decharge af Europa-Parlamentet, selv når der i henhold til oprettelsesretsakten er en anden dechargemyndighed;

               9.

               opfordrer Revisionsretten til at gennemføre resultatrevisioner for samtlige agenturer og aflægge beretning til Parlamentets relevante udvalg, herunder Budgetkontroludvalget;

               10.

               bemærker, at antallet af agenturer stiger konstant, og at der i overensstemmelse med Kommissionens politiske ansvar for agenturernes drift, der går videre end en simpel logistisk støtte, er et endnu større behov for, at de generaldirektorater i Kommissionen, der har til opgave at oprette og overvåge agenturer, udvikler en fælles tilgang til agenturer; mener, at en struktur, der svarer til den, der blev oprettet af agenturerne med henblik på en koordinering mellem de berørte GD'er, ville være en pragmatisk løsning hen imod en fælles tilgang fra Kommissionens side til alle spørgsmål vedrørende agenturerne;

               11.

               opfordrer Kommissionen til at forbedre den administrative og tekniske støtte til agenturerne under hensyntagen til, at Fællesskabets administrative regler bliver stadig mere komplekse, og til de tekniske problemer;

               12.

               konstaterer, at der ikke findes disciplinære organer i nogen af EU-agenturerne, og opfordrer Kommissionens tjenestegrene til at træffe de nødvendige foranstaltninger for hurtigst muligt at få etableret en sådan ordning;

               13.

               glæder sig over de store forbedringer i den indbyrdes koordinering mellem EU-agenturerne, hvilket gør det muligt for dem at afhjælpe tilbagevendende problemer, og gør samarbejdet med Kommissionen og Parlamentet mere effektivt;

               14.

               mener, at det forhold, at flere agenturer har oprettet en fælles støttetjeneste for at harmonisere it-systemerne for økonomisk forvaltning i forhold til Kommissionens, er et eksempel til efterfølgelse og bør udbredes;

               15.

               opfordrer agenturerne til at forbedre deres samarbejde og benchmarking med aktører på området; henstiller til Kommissionen at vedtage de foranstaltninger, den anser for nødvendige for at forbedre agenturernes omdømme og gøre deres aktiviteter mere synlig;

               16.

               opfordrer Kommissionen til at udarbejde et forslag til harmonisering af formatet for agenturernes årlige indberetning med henblik på at udvikle præstationsindikatorer, der gør det muligt at foretage en sammenligning af deres effektivitet;

               17.

               opfordrer agenturerne til ved hvert regnskabsårs begyndelse at forelægge præstationsindikatorer, som de kunne blive evalueret efter;

               18.

               opfordrer alle agenturer til i højere grad at anvende SMART-mål, hvilket burde føre til en mere realistisk planlægning og gennemførelse af mål;

               19.

               er enig med Revisionsretten i, at Kommissionen også har ansvaret for agenturernes (økonomiske) forvaltning; henstiller derfor til Kommissionen at overvåge og om nødvendigt vejlede og hjælpe ledelsen af de forskellige agenturer, navnlig i relation til en korrekt anvendelse af udbudsprocedurerne, gennemskuelige ansættelsesprocedurer, en forsvarlig økonomisk forvaltning (underudnyttelse og overbudgettering) og vigtigst af alt en korrekt anvendelse af bestemmelserne om den interne kontrolramme;

               20.

               mener, at agenturernes arbejdsprogrammer burde give udtryk for deres bidrag på en umiddelbart anvendelig og målelig måde, og at der skal tages behørigt hensyn til Kommissionens standarder for intern kontrol;

         Specifikke bemærkninger

               21.

               bemærker, at gennemgangen af budgetgennemførelsen viser, at udnyttelsesgraden for forpligtelsesbevillingerne (94 %) og betalingsbevillingerne (82 %) generelt er høj, men at for driftsudgifternes vedkommende (budgetafsnit II) er udnyttelsesgraden for forpligtelsesbevillingerne imidlertid under 90 %, og over 40 % af de indgåede forpligtelser er blevet fremført til det følgende regnskabsår;

               22.

               bemærker, at agenturets budget er vokset betydeligt mellem 2003 og 2005 som følge af udvidelsen af Den Europæiske Union og de nye opgaver; glæder sig over de øgede bevillinger til og den fuldstændige udnyttelse af budgetposten vedrørende lægemidler til sjældne sygdomme;

               23.

               opfordrer agenturet til at sikre, at kun befuldmægtigede ansatte har adgangsrettigheder i computersystemet;

               24.

               opfordrer agenturet til at medtage midler (7), som var indbetalt fra andre agenturer og organer til finansiering af en fælles supportservice, som udvikler deres økonomistyringssystemer, i regnskaberne;

               25.

               kræver, at procedurerne for indkøbsaftaler skal være gennemskuelige og følge retningslinjerne, også på it-området;

               26.

               opfordrer agenturet til snarest muligt at underrette Parlamentet om det nye udbud vedrørende bankaftaler efter standardreglerne;

               27.

               understreger, at den nye lovgivning vedrørende lægemidler, der vedtoges i 2004, har haft en væsentlig indflydelse på agenturets arbejde, forvaltningsstrukturer og personale; lykønsker agenturet med den vellykkede tilpasning til de nye lovgivningsrammer, som trådte i kraft i november 2005;

               28.

               glæder sig over etableringen af »SMV-kontoret«, som skal yde finansiel og administrativ bistand til mikrovirksomheder og små og mellemstore virksomheder (SMV'er), jf. Kommissionens forordning (EF) nr. 2049/2005 (8);

               29.

               glæder sig over agenturets bestræbelser på at tilbyde mere videnskabelig rådgivning i de tidlige faser af udviklingen af nye lægemidler samt over indførelsen af foranstaltninger til fremskyndelse af vurderingen af lægemidler, som har afgørende betydning for folkesundheden; bemærker den indsats, som agenturet gør for at fremme en hurtig vurdering af vacciner i tilfælde af en influenzaepidemi;

               30.

               anmoder om, at agenturet inden den 1. januar 2010 og derefter hvert femte år lader foretage en uafhængig, ekstern evaluering af dets resultater på basis af grundforordningen og de arbejdsprogrammer, bestyrelsen har vedtaget; mener, at evalueringen bør omfatte agenturets arbejdspraksis og gennemslagskraft og tage hensyn til alle aktørers synspunkter, både på EU-plan og nationalt plan; mener, at agenturets bestyrelse bør behandle evalueringens konklusioner og udarbejde de henstillinger til Kommissionen og Parlamentet, som måtte være nødvendige vedrørende ændringer i agenturet, dets arbejdspraksis og -programmer; mener, at evalueringen og henstillingerne til Kommissionen og Parlamentet bør offentliggøres, f.eks. på disse institutioners hjemmesider; mener, at de midler, der er nødvendige for at gennemføre den eksterne evaluering, bør tildeles over budgettet for det pågældende generaldirektorat.

      (1)  EUT C 266 af 31.10.2006, s. 4.

      (2)  EUT C 312 af 19.12.2006, s. 12.

      (3)  EFT L 248 af 16.9.2002, s. 1. Ændret ved forordning (EF, Euratom) nr. 1995/2006 (EUT L 390 af 30.12.2006, s. 1).

      (4)  EUT L 136 af 30.4.2004, s. 1. Ændret ved forordning (EF) nr. 1901/2006 (EUT L 378 af 27.12.2006, s. 1).

      (5)  EFT L 357 af 31.12.2002, s. 72.

      (6)  EUT L 340 af 6.12.2006, s. 107.

      (7)  Ca. 400 000 EUR.

      (8)  Kommissionens forordning (EF) nr. 2049/2005 af 15. december 2005 om fastsættelse i henhold til Europa-Parlamentets og Rådets forordning (EF) nr. 726/2004 af regler om mikrovirksomheders og små og mellemstore virksomheders betaling af gebyrer til og modtagelse af administrativ bistand fra Det Europæiske Lægemiddelagentur (EUT L 329 af 16.12.2005, s. 4).


title: Rådets afgørelse 2011/170/FUSP af 21. marts 2011 om ændring af afgørelse 2010/330/FUSP om Den Europæiske Unions integrerede retsstatsmission for Irak, EUJUST LEX-Irak

text:
               22.3.2011

               DA

               Den Europæiske Unions Tidende

               L 76/61

         RÅDETS AFGØRELSE 2011/170/FUSP
   af 21. marts 2011
   om ændring af afgørelse 2010/330/FUSP om Den Europæiske Unions integrerede retsstatsmission for Irak, EUJUST LEX-Irak
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28 og artikel 43, stk. 2, og
   ud fra følgende betragtninger:

               (1)

               Den 7. marts 2005 vedtog Rådet fælles aktion 2005/190/FUSP om Den Europæiske Unions integrerede retsstatsmission for Irak, EUJUST LEX (1). Denne fælles aktion, som senere ændret og forlænget, udløb den 30. juni 2009.

               (2)

               Den 11. juni 2009 vedtog Rådet fælles aktion 2009/475/FUSP (2), der forlængede EU JUST LEX med yderligere 12 måneder indtil den 30. juni 2010 og indeholdt bestemmelser om, at EUJUST LEX i denne periode skulle indlede en pilotfase for aktiviteter i Irak.

               (3)

               Den 14. juni 2010 vedtog Rådet afgørelse 2010/330/FUSP (3), der forlænger EUJUST LEX med yderligere 24 måneder indtil den 30. juni 2012 og indeholder bestemmelser om, at EUJUST LEX-Irak i denne periode gradvis bør flytte sine aktiviteter og relevante strukturer til Irak med fokus på specialuddannelse og samtidig fastholde aktiviteterne uden for landet, hvor dette er relevant.

               (4)

               I afgørelse 2010/330/FUSP fastsættes der et finansielt referencegrundlag til dækning af udgifterne i forbindelse med EUJUST LEX-Irak for perioden fra den 1. juli 2010 til den 30. juni 2011. Dette finansielle referencegrundlag bør sættes op for at dække missionens operative behov, og afgørelse 2010/330/FUSP bør derfor ændres.

               (5)

               Missionens mandat gennemføres i en sikkerhedssituation, der kan blive forværret og vil kunne hindre opnåelsen af målene for Unionens optræden udadtil som fastsat i traktatens artikel 21.

               (6)

               Missionens kommando- og kontrolstruktur bør ikke berøre missionschefens kontraktmæssige ansvar over for Kommissionen for så vidt angår gennemførelsen af missionens budget —

         VEDTAGET DENNE AFGØRELSE:
   Artikel 1
   Artikel 11, stk. 1, i afgørelse 2010/330/FUSP affattes således:

      »1.   Det finansielle referencegrundlag til dækning af udgifter i forbindelse med missionen mellem den 1. juli 2010 og den 30. juni 2011 udgør 22 300 000 EUR.«

   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 21. marts 2011.

            På Rådets vegne

         C. ASHTON

            Formand

      (1)  EUT L 62 af 9.3.2005, s. 37.

      (2)  EUT L 156 af 19.6.2009, s. 57.

      (3)  EUT L 149 af 15.6.2010, s. 12.


title: 86/642/EKSF: Afgørelse truffet af repræsentanterne for regeringerne for Det europæiske Kul- og Stålfællesskabs medlemsstater, forsamlet i Rådet, den 22. december 1986 om indførelse af lofter for og fællesskabstilsyn med indførsel af visse produkter henhørende under EKSF-traktaten og med oprindelse i Jugoslavien (1987)

text:
   31 . 12 . 86                                        De Europæiske Fællesskabers Tidende                                        Nr . L 380 / 59
                                                                            II
                                                 (Retsakter hvis offentliggørelse ikke er obligatorisk)
                                                                     RÅDET
                      AFGØRELSE TRUFFET AF REPRÆSENTANTERNE FOR REGERINGERNE FOR
                      DET EUROPÆISKE KUL- OG STÅLFÆLLESSKABS MEDLEMSSTATER, FORSAM
                                                                    LET I RÅDET,
                                                               den 22 . december 1986
                      om indførelse af lofter for og fællesskabstilsyn med indførsel af visse produkter henhørende
                                          under EKSF-traktaten og med oprindelse i Jugoslavien ( 1987)
                                                                   ( 86 / 642 / EKSF)
  REPRÆSENTANTERNE FOR REGERINGERNE FOR DET                                         europæiske økonomiske Fællesskab og Den socialistiske
  EUROPÆISKE KUL- OG STÅLFÆLLESSKABS MEDLEMS
                                                                                føderative republik Jugoslavien ( 2 ).
  STATER, FORSAMLET I RÅDET , HAR —
  i forståelse med Kommissionen —
                                                                                Et produkt kan kun afskrives på loftet, såfremt varecertifi
                                                                                katet fremlægges inden tidspunktet for genindførelsen af
                                                                                toldopkrævning.
  TRUFFET FØLGENDE AFGØRELSE :
                                                                                Lofternes udnyttelsesgrad konstateres på fællesskabsplan
                                                                                på grundlag af de indførsler, der afskrives på de i de
                                 Artikel 1
                                                                                foregående afsnit opstillede betingelser.
  1 . Fra den 1 . januar til den 31 . december 1987 under
  kastes indførslen af visse produkter med oprindelse i Jugo                      Medlemsstaterne giver med mellemrum Kommissionen
  slavien , der er anført i artikel 3 i aftalen mellem medlems                   meddelelse om de indførsler, der er foretaget i henhold til
  staterne i Det europæiske Kul- og Stålfællesskab og Det                          ovennævnte nærmere bestemmelser; disse oplysninger gives
  europæiske Kul- og Stålfællesskab på den ene side og Den                        i overensstemmelse med de i stk. 4 anførte bestemmelser.
  socialistiske føderative republik Jugoslavien på den anden
  side ( 1 ), årlige lofter og fællesskabstilsyn i Fællesskabet i
  dets sammensætning den 31 . december 1985 .                                      3 . Når lofterne er nået på fællesskabsplan , kan medlems
                                                                                staterne på et hvilket som helst tidspunkt på anmodning af
 Beskrivelsen af de i første afsnit omhandlede produkter ,                         en medlemsstat eller af Kommissionen for hele Fællesskabet
  deres told- og statistikpositioner og niveauet for lofterne er                   genindføre opkrævning af den told , der gælder over for
  angivet i bilaget til denne afgørelse .                                          tredjelande, indtil udgangen af kalenderåret.
 2 . Afskrivningen på lofterne foretages , efterhånden som
 produkterne frembydes med angivelse til fri omsætning                            I henhold til ovenstående bestemmelser samordner Kom
 ledsaget af et varecertifikat, der er i overensstemmelse med                     missionen genindførelsen af tolden over for Jugoslavien ,
 reglerne i protokol nr . 3 til samarbejdsaftalen mellem Det                      bl . a. ved at meddele den fælles dato for hele Fællesskabet,
                                                                                der gælder umiddelbart i hver medlemsstat. Meddelelsen
                                                                                offentliggøres i De Europæiske Fællesskabers Tidende.
i 1 ) EFT nr . L 41 af 14 . 2 . 1983 , s . 113 .                                 ( 2 ) EFT nr . L 41 af 14 . 2 . 1983 , s . 2 .
 ---pagebreak--- Nr . L 380 / 60                             De Europæiske Fællesskabers Tidende                                   31 . 12 . 86
4 . Senest den femtende dag i hver måned giver medlems                                  Artikel 3
staterne Kommissionen meddelelse om de afskrivninger ,
der er foretaget i løbet af den foregående måned . Såfremt      Medlemsstaterne træffer de nødvendige foranstaltninger til
Kommissionen anmoder herom , giver de meddelelse om             gennemførelsen af denne afgørelse.
afskrivningerne hver tiende dag , således at disse meddelel
ser skal gives senest fem dage efter udløbet af hver periode
på ti dage .
                                                                Udfærdiget i Bruxelles , den 22 . december 1986 .
                          Artikel 2
                                                                                G. SHAW
Medlemsstaterne og Kommissionen arbejder snævert sam
men for at sikre , at denne afgørelse overholdes .                                                          Formand
 ---pagebreak--- 31 . 12 . 86                                  De Europæiske Fællesskabers Tidende                                         Nr . L 380 / 61
                                                                  BILAG
             Position i
                                                                                NIMEXE              Loftets størrelse
 Løbenummer  den fælles                               Varebeskrivelse
              toldtarif
                                                                                nummer                  ( tons )
       1          2                                         3                                             4
                                                                                E         5
   06.0010     73.01    Råjern , støbejern og spejljern , i blokke , klumper eller lig
                        nende :
                        A. Spejljern                                                          73.01-10
                        B. Hæmatit-råjern og støbejern                                        73.01-21 , 23 , 25 , 27     ►  23 125
                        C. Phosphorholdigt råjern og støbejern                                73.01-31 , 35
                        D. Andet råjern og støbejern
                             II . Andre varer                                                 73.01-49
   06.0020     73.08    Pladeemner i ruller , af jern og stål                                 73.08-alle pos .              33 572
   06.0030     73.10    Stænger (herunder valstråd ), af jern og stål , varmtvalsede ,
                        smedede , strengpressede eller koldtbehandlede ; hult borestål til
                        minebrug :
                        A. Kun varmtvalsede eller strengpressede                              73.10-11 , 12 , 14 , 15 ,
                                                                                - 22 121
                                                                                17 , 18
                        D. Beklædt (pletteret) eller overfladebehandlet (poleret , over
                             trukket , m.v .):
                             I. Kun beklædt (pletteret):
                                   a ) Varmtvalsede eller strengpressede                      73.10-42
   06.0040     73.11    Profiler af jern og stål , varmtvalsede , smedede , strengpressede
                        eller koldtbehandlede ; spunsvægjern , også med borede eller
                        lokkede huller eller sammensatte :
                        A. Profiler :
                                I. Kun varmtvalsede eller strengpressede                      73.11-11 , 12 , 14 , 16 ,   •   3 157
                                                                                19
                            IV . Beklædt (pletteret) eller overfladebehandlet (poleret,
                                   overtrukket m.v .):
                                   a ) Kun beklædt (pletteret ):
                                       1 . Varmtvalsede eller strengpressede                  73.11-41
                        B. Spunsvægjern                                                       73.11-50
   06.0050     73.12    Bånd af jern og stål , varmt- eller koldtvalsede :
                        A. Kun varmtvalsede                                                   73.12-11 , 19
                        B. Kun koldtvalsede :
                               1 . 1 oprullet stand til fremstilling af hvidblik              73.12-21
                        C. Beklædt (pletteret), overtrukket eller overfladebehandlet på
                            anden måde :                                                                                ►   6 524
                            III . Fortinnet :
                                   a ) Hvidblik                                               73.12-51
                              V. Andre varer ( forkobret , kunstigt oxyderet , lakeret , for
                                   niklet, beklædt (pletteret), parkeriseret, med påtryk
                                   m.v .):
                                   a ) Kun beklædt (pletteret ):
                                       1 . Varmtvalsede                                       73.12-71
 ---pagebreak--- Nr . L 380 / 62                                    De Europæiske Fællesskabers Tidende                                             31 . 12 . 86
                Position i
                                                                                NIMEXE              Loftets størrelse
 Løbenummer     den fælles                               Varebeskrivelse
                 toldtarif
                                                                                nummer                  ( tons)
      1              2                                           3                                             4                       5
  06.0060         73.13    Plader af jern og stål , varmt- eller koldtvalsede :
                           A. »Elektriske« plader :                                                73.13-11 , 16
                           B. Andre plader :
                                   I. Kun varmtvalsede                                             73.13-17 , 19 , 21 , 23 ,
                                                                                26 , 32 , 34 , 36
                                 II . Kun koldtvalsede , af tykkelse :
                                      b ) Over 1 mm , men under 3 mm                               73.13-43 , 45
                                      c) 1 mm og derunder                                          73.13-47 , 49
                                III . Kun poleret eller glatslebet                                 73.13-50
                                                                                40 461
                                IV . Beklædt ( pletteret) overtrukket eller overfladebehandlet
                                      på anden måde :
                                      b ) Fortinnet                                                73.13-64 ,  65
                                      c ) Forzinket eller forblyet                                 73.13-67 ,  68 , 72 , 74
                                      d ) Andre varer ( forkobret , kunstigt oxyderet , lakeret ,  73.13-76 ,  78 , 79 , 82 ,
                                           forniklet , beklædt , (pletteret ), parkeriseret , med         84 , 86 , 87 , 88 ,
                                           påtryk etc .)                                                  89
                                 V. Bearbejdet på anden måde :
                                      a ) Kun tilskåret i anden form end kvadratisk eller
                                           rektangulær:
                                           2 . Andre varer                                         73.13-92
  06.0070         73.15    Legeret stål og kulstofrigt stål i samme former som nævnt i
                           pos . 73.06 til 73.14 :
                           A. Kulstofrigt stål :
                                    I. Ingots , blooms , billets , slabs og sheet bars :
                                        b ) I andre tilfælde :                                     73.61-20 , 50
                                 III . Pladeemner i ruller                                         73.62-10
                                 IV . Universalplader                                              73.62-30
                                  V. Stænger (herunder valstråd ) og hult borestål til mine
                                        brug samt profiler:
                                        b ) Kun varmtvalsede eller strengpressede                  73.63-21 , 29
                                        d ) Beklædt ( pletteret ) eller overfladebehandlet (pole
                                            ret) overtrukket m.v .):
                                             1 . Kun beklædt (pletteret ):
                                                 aa ) Varmtvalsede eller strengpressede            73.63-72
                                 VI . Bånd :
                                        a ) Kun varmtvalsede                                       73.64-20
                                        c) Beklædt ( pletteret), poleret , overtrukket eller over
                                            fladebehandlet på anden måde :
                                            1 . Kun beklædt (pletteret ):
                                                 aa ) Varmtvalsede                                 73.64-72
                               VII . Plader :
                                       a ) Kun varmtvalsede                                        73.65-21 , 23 , 25
                                       b ) Kun koldtvalsede , af tykkelse :
                                            2.   Under 3 mm                                        73.65-55
                                       c ) Beklædt ( pletteret), poleret , overtrukket eller over 73.65-70
                                            fladebehandlet på anden måde
                                       d ) Bearbejdet på anden måde :
                                            1 . Kun tilskåret i anden form end kvadratisk eller    73.65-81                      22 041
                                                 rektangulær
 ---pagebreak--- 31 . 12 . 86                                  De Europæiske Fællesskabers Tidende                                       Nr . L 380 / 63
              Position i
                                                                                NIMEXE - '            Loftets størrelse
 Løbenummer   den fælles                               Varebeskrivelse
               toldtarif
                                                                                nummer                   ( tons )
        1          2                                         3                                          4             E          5
   06.0070      73.15    B. Legeret stål :
    (fortsat) (fortsat)
                                I. Ingots , blooms billets , slabs og sheet bars:
                                   b ) I andre tilfælde:
                                       1 . Ingots :
                                             bb ) Andre varer                               73.71-23 , 24 , 29
                                       2 . Blooms , billets , slabs og sheet bars           73.71-51 , 52 , 54 , 55 ,
                                                                                56 , 59
                             III . Pladeemner i ruller                                      73.72-11 , 13 , 19
                             IV . Universalplader                                           73.72-33 , 39
                              V. Stænger ( herunder valstråd og hult borestål til mine
                                   brug samt profiler :
                                   b ) Kun varmtvalsede eller strengpressede                73.73-23 , 24 , 25 , 26 ,
                                                                                29 , 33 , 34 , 35 ,
                                                                                36 , 39
                                   d) Beklædt (pletteret) eller overfladebehandlet (pole
                                       ret , overtrukket m.v .):
                                       1 . Kun beklædt (pletteret):
                                            aa ) Varmtvalsede eller strengpressede          73.73-72
                             VI . Bånd :
                                   a ) Kun varmtvalsede                                     73.74-21 , 23 , 29
                                   c) Beklædt ( pletteret ), overtrukket eller overfladebe
                                       handlet på anden måde :
                                       1 . Kun beklædt (pletteret):
                                            aa) Varmtvalsede                                73.74-72
                            VII . Plader :
                                   a ) »Elektriske « plader                                 73.75-11 , 19
                                   b ) Andre plader:
                                       1 . Kun varmtvalsede                                 73.75-23 , 24 , 29 , 33 ,
                                                                                34 , 39 , 43 , 44 ,
                                                                                49
                                       2 . Kun koldtvalsede , af tykkelse :
                                            bb ) Under 3 mm                                 73.75-63 , 64 , 69
                                       3 . Beklædt (pletteret), poleret, overtrukket eller  73.75-73 , 79
                                            overfladebehandlet på anden måde
                                       4 . Bearbejdet på anden måde :
                                            aa ) Kun tilskåret i anden form end kvadratisk
                                                  eller rektangulær                         73.75-83 , 84 , 89


title: 2011/29/EU: Europa-Parlamentets og Rådets afgørelse af 15. december 2010 om anvendelse af fleksibilitetsinstrumentet

text:
               19.1.2011

               DA

               Den Europæiske Unions Tidende

               L 14/20

         EUROPA-PARLAMENTETS OG RÅDETS AFGØRELSE
   af 15. december 2010
   om anvendelse af fleksibilitetsinstrumentet
   (2011/29/EU)
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (1), særlig punkt 27, femte afsnit,
   under henvisning til forslag fra Europa-Kommissionen, og
   ud fra den betragtning, at budgetmyndighedens to parter efter at have undersøgt alle muligheder for omfordeling af bevillingerne under underudgiftsområde 1a og udgiftsområde 4 på forligsmødet den 11. november 2010 enedes om at bringe fleksibilitetsinstrumentet i anvendelse for at supplere finansieringen i 2011-budgettet ud over loftet for underudgiftsområde 1a og udgiftsområde 4 med:

               —

               18 mio. EUR til programmet for livslang læring under underudgiftsområde 1a

               —

               16 mio. EUR til programmet for konkurrenceevne og innovation under underudgiftsområde 1a

               —

               71 mio. EUR til Palæstina under udgiftsområde 4 —

         VEDTAGET DENNE AFGØRELSE:
   Artikel 1
   For Den Europæiske Unions almindelige budget for regnskabsåret 2011 tages fleksibilitetsinstrumentet i anvendelse med henblik på tilvejebringelse af forpligtelsesbevillinger på 34 mio. EUR under underudgiftsområde 1a og på 71 mio. EUR under udgiftsområde 4.
   Disse beløb skal anvendes til at supplere finansieringen af:

               —

               18 mio. EUR til programmet for livslang læring under underudgiftsområde 1a

               —

               16 mio. EUR til programmet for konkurrenceevne og innovation under underudgiftsområde 1a

               —

               71 mio. EUR til Palæstina under udgiftsområde 4.

         Artikel 2
   Denne afgørelse offentliggøres i Den Europæiske Unions Tidende.

      Udfærdiget i Strasbourg, den 15. december 2010.

            På Europa-Parlamentets vegne

         J. BUZEK

            Formand

            På Rådets vegne

         O. CHASTEL

            Formand

      (1)  EUT C 139 af 14.6.2006, s. 1.


Avis juridique important

|

31983D0111

83/111/EØF: Kommissionens afgørelse af 7. marts 1983 om ændring af afgørelse 73/351/EØF om nedsættelse af et rådgivende toldudvalg

EF-Tidende nr. L 066 af 12/03/1983 s. 0023 - 0023 den spanske specialudgave: Kapitel 02 bind 9 s. 0268  den portugisiske specialudgave: Kapitel 02 bind 9 s. 0268

*****  KOMMISSIONENS  AFGOERELSE  af 7. marts 1983  om aendring af afgoerelse 73/351/EOEF om nedsaettelse af et raadgivende toldudvalg  (83/111/EOEF)  KOMMISSIONEN FOR DE EUROPAEISKE  FAELLESSKABER HAR -  under henvisning til traktaten om oprettelse af Det europaeiske oekonomiske Faellesskab, og  ud fra foelgende betragtninger:  Med det formaal at indhente udtalelser fra erhvervene og forbrugerne om problemer i forbindelse med toldunionens virke har Kommissionen ved afgoerelse 73/351/EOEF (1), senest aendret ved afgoerelse 81/342/EOEF (2), nedsat et raadgivende toldudvalg;  erfaringen viser, at antallet af repraesentanter for landbruget ikke er tilstraekkeligt til at goere det muligt for foede- og fodervaresektoren, hvis vigtighed har vaeret stadig stigende de senere aar, at vaere repraesenteret i denne gruppe og dermed deltage i udvalgsarbejdet; derfor boer denne kategori tildeles yderligere en repraesentant -  TRUFFET FOELGENDE AFGOERELSE:  Artikel 1  Artikel 3 i afgoerelse 73/351/EOEF affattes saaledes:  »Artikel 3  1. Udvalget bestaar af 38 medlemmer.  Det bestaar af repraesentanter for foelgende oekonomiske grupper: industri, haandvaerk, landbrugsproducenter, handel, transport, bankvaesen, forsikringsvaesen, speditoerer og toldklarerere, herunder transportagenter, turistorganisationer, arbejderbevaegelser, forbrugerorganisationer og andre interessegrupper vedroerende toldspoergsmaal.  2. Pladserne fordeles saaledes:  - 4 til repraesentanter for industri,  - 1 til repraesentanter for haandvaerk,  - 4 til repraesentanter for landbruget (heraf 1 til repraesentanter for andelslandbruget og 1 til repraesentanter for foede- og fodervaresektoren),  - 4 til repraesentanter for handelsorganisationer,  - 4 til repraesentanter for industri- og handelskamre,  - 1 til repraesentanter for jernbanetransportomraadet,  - 1 til repraesentanter for landevejstransportomraadet,  - 1 til repraesentanter for soetransportomraadet,  - 1 til repraesentanter for flodtransportomraadet,  - 1 til repraesentanter for lufttransportomraadet,  - 1 til repraesentanter for bankvaesen,  - 1 til repraesentanter for forsikringsvaesen,  - 3 til repraesentanter for speditoerer og toldklarere, herunder transportagenter,  - 2 til repraesentanter for turistorganisationer,  - 4 til repraesentanter for arbejderbevaegelser,  - 3 til repraesentanter for forbrugerorganisationer (heraf 1 til repraesentanter for andelsbevaegelser),  - 2 til repraesentanter for andre interessegrupper vedroerende toldspoergsmaal.«.  Artikel 2  Denne afgoerelse faar virkning fra dagen for offentliggoerelsen i De Europaeiske Faellesskabers Tidende.  Udfaerdiget i Bruxelles, den 7. marts 1983.  Paa Kommissionens vegne  Karl-Heinz NARJES  Medlem af Kommissionen  (1) EFT nr. L 321 af 22. 11. 1973, s. 37.  (2) EFT nr. L 133 af 20. 5. 1981, s. 31.